97/392/EY: Komission päätös, tehty 6 päivänä kesäkuuta 1997, geneettisesti muunnetun rapsin (Brassica napus L. oleifera Metzg. MS1, RF1) markkinoille saattamisesta neuvoston direktiivin 90/220/ETY mukaisesti (ETA:n kannalta merkityksellinen teksti)



Virallinen lehti nro L 164 , 21/06/1997 s. 0038 - 0039



KOMISSION PÄÄTÖS, tehty 6 päivänä kesäkuuta 1997, geneettisesti muunnetun rapsin (Brassica napus L. oleifera Metzg. MS1, RF1) markkinoille saattamisesta neuvoston direktiivin 90/220/ETY mukaisesti (ETA:n kannalta merkityksellinen teksti) (97/392/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon geneettisesti muunnettujen organismien tarkoituksellisesta levittämisestä ympäristöön 23 päivänä huhtikuuta 1990 annetun neuvoston direktiivin 90/220/ETY (1), sellaisena kuin se on muutettuna komission direktiivillä 94/15/EY (2), ja erityisesti sen 13 artiklan, sekä katsoo, että direktiivin 90/220/ETY 10-18 artiklassa säädetään yhteisön menettelystä, joka antaa jäsenvaltion toimivaltaiselle viranomaiselle mahdollisuuden antaa suostumus geneettisesti muunnettuja organismeja sisältävien tai niistä koostuvien tuotteiden markkinoille saattamiseen, mainitun menettelyn mukaisesti komissio on tehnyt rikkakasvien torjunta-aineelle tolerantin hybridirapsin siementen (Brassica napus L. oleifera Metzg. MS1Bn × RF1Bn) markkinoille saattamisesta päätöksen 96/158/EY (3), jossa Yhdistyneen kuningaskunnan toimivaltainen viranomainen antaa suostumuksensa mainitun tuotteen markkinoille saattamiseen ainoastaan siementuotantoa varten; mainitun päätöksen jälkeen sama ilmoittaja, Plant Genetic Systems (viite: C/F/95/05/01/A), on tehnyt Ranskan toimivaltaiselle viranomaiselle samasta tuotteesta ilmoituksen, jossa pyydetään suostumusta myös kasvattamiseen ja ympäristössä käsittelemiseen ennen jalostamista elinkyvyttömiksi fraktioiksi ja jalostamisen aikana, Ranskan toimivaltainen viranomainen on tämän jälkeen toimittanut asiakirjat ja myönteisen lausunnon komissiolle, muiden jäsenvaltioiden toimivaltaiset viranomaiset ovat esittäneet kyseisiä asiakirjoja koskevia vastalauseita, direktiivin 90/220/ETY 13 artiklan 3 kohdassa säädetään, että komissio tekee päätöksen mainitun direktiivin 21 artiklassa säädetyn menettelyn mukaisesti, tutkittuaan kaikki direktiivin 90/220/ETY soveltamisalan perusteella esitetyt vastalauseet ja asiakirjoissa annetut tiedot komissio on tehnyt seuraavat päätelmät: - ihmisten tai eläinten ravinnoksi tarkoitettujen tuotteiden osalta direktiivin 90/220/ETY mukainen vaarojen arviointi tarkoittaa arvioita siitä, voisiko geneettinen muuntaminen aiheuttaa toksisia tai haittavaikutuksia ihmisten terveydelle tai ympäristölle, - ei ole syytä uskoa, että fosfinotrisiiniasetyylitransferaasia ja neomysiinifosfotransferaasi II:ta koodaavien geenien siirtämisestä rapsiin olisi haittaa ihmisen terveydelle tai ympäristölle, - ei ole turvallisuussyitä, joiden takia merkinnöissä pitäisi olla maininta, että tuote on tuotettu geneettisesti muuntamalla, - merkinnöissä on oltava maininta, että tuotteella on lisääntynyt toleranssi glufosinaattiammonium-nimiselle rikkakasvien torjunta-aineelle, kasveihin käytettävien kemiallisten rikkakasvien torjunta-aineiden hyväksyminen ja arvio niiden käytön vaikutuksista ihmisten terveyteen ja ympäristöön kuuluvat kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (4), sellaisena kuin se on viimeksi muutettuna komission direktiivillä 96/68/EY (5), eivätkä direktiivin 90/220/ETY soveltamisalaan, direktiivin 90/220/ETY 11 artiklan 6 kohdassa ja 16 artiklan 1 kohdassa säädetään lisäturvatoimista, jos tuotteen vaaroista saadaan uutta tietoa, ja tässä päätöksessä määrätyt toimenpiteet ovat direktiivin 90/220/ETY 21 artiklassa perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Ranskan toimivaltainen viranomainen antaa tämän artiklan 2 kohdan mukaisesti suostumuksensa seuraavan Plant Genetic Systemsin ilmoittaman tuotteen (viite C/F/95/05/01/A) markkinoille saattamiseen, sanotun kuitenkaan rajoittamatta yhteisön muun lainsäädännön ja erityisesti neuvoston direktiivien 69/208/ETY (6) ja 70/457/ETY (7) soveltamista; tuote koostuu hybridirapsin siemenistä (Brassica napus L. oleifera Metzg.); tämä hybridirapsi on johdettu risteytyksistä, joissa on käytetty seuraavia organismeja: a) koiraspuolisesti steriilin rapsin linjan MS1 (B91-4) jalostuslajikkeen Drakkar jälkeläinen, joka sisältää Bacillus amyloliquefaciensin ribonukleaasia koodaavan barnasegeenin, Streptomyces hygroscopicusin fosfinotrisiiniasetyylitransferaasia koodaavan bargeenin, Escherichia colin neomysiinifosfotransferaasi II:ta koodaavan neogeenin, Arabidopsis thalianan promoottorin PSsuAra, Agrobacterium tumefaciensin promoottorin PNos ja Nicotiana tabacumin promoottorin PTA29; b) hedelmällisyyden palauttavan rapsin linjan RF1 (B93-101) jalostuslajikkeen Drakkar jälkeläinen, joka sisältää Bacillus amyloliquefaciensin ribonukleaasin inhibiittoria koodaavan barstargeenin, Streptomyces hygroscopicusin fosfinotrisiiniasetyylitransferaasia koodaavan bargeenin, Escherichia colin neomysiinifosfotransferaasi II:ta koodaavan neogeenin, Arabidopsis thalianan promoottorin PSsuAra, Agrobacterium tumefaciensin promoottorin PNos ja Nicotiana tabacumin promoottorin PTA29. 2. Suostumus koskee kaikkia jälkeläisiä, jotka on saatu risteyttämällä tuote perinteisesti jalostetun rapsin kanssa. Se kattaa tuotteen markkinoille saattamisen kasvatus- ja ympäristössä käsittelytarkoituksia varten ennen elinkyvyttömiksi fraktioiksi jalostamista ja jalostamisen aikana. Jokaisessa kylvösiemeniä sisältävässä pakkauksessa on oltava maininta, että tuotteella on lisääntynyt toleranssi glufosinaattiammonium-nimiselle rikkakasvien torjunta-aineelle, sanotun kuitenkaan rajoittamatta muita pakkausmerkintävaatimuksia koskevan yhteisön lainsäädännön soveltamista. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä kesäkuuta 1997. Komission puolesta Ritt BJERREGAARD Komission jäsen (1) EYVL N:o L 117, 8.5.1990, s. 15 (2) EYVL N:o L 103, 22.4.1994, s. 20 (3) EYVL N:o L 37, 15.2.1996, s. 30 (4) EYVL N:o L 230, 19.8.1991, s. 1 (5) EYVL N:o L 277, 30.10.1996, s. 25 (6) EYVL N:o L 169, 10.7.1969, s. 3 (7) EYVL N:o L 225, 12.10.1970, s. 1